Rødvinger

nettrødvinger
 snuterødvinger
 Lycinae
 Leptolycinae
 Dulticolinae
 Metriorrhynchinae

Rødvinger (Lycidae) er en familie av biller der de fleste av artene lever i tropene, fem arter er funnet i Norge. De fleste er mer eller mindre røde på farge, dette er et signal om at de er usmakelige og giftige, såkalt aposematisme. En lang rekke insekter, både giftige og harmløse, etterligner rødvingene.

Utseende 
Middelsstore (5 – 22 mm, enkelte larviforme hunner opptil 80 mm), vanligvis avlange biller med mer eller mindre røde dekkvinger, ofte med svart spiss. Undersiden er som oftest svart. Dekkvingene er som oftest røde, gjerne med svart spiss, enten parallellsidige eller brede og utvidet bakover. Noen arter har sterkt reduserte dekkvinger. Dekkvingene er temmelig myke og læraktige, men hos andre kan de være kraftig kitiniserte (harde). De kan ha et nettmønstret overflate eller lengderibber. Brystskjoldet (pronotum) er mer eller mindre firkantet, med spissvinklede bakhjørner, ofte med en markert og noe oppstående sidekant. Oversiden er delt opp i flere celler skilt med opphøyde ribber. Beina er korte og kraftige. Alle føtter har fem ledd.

Hodet er lite, mer eller mindre nedoverrettet, men synlig, sett ovenfra (det vil si, det dekkes ikke av brystskjoldet). Hos noen grupper er det smalt og trukket ut til en lang snute. Antennene er 9-11 leddete, lange, sagtakkede, kamformede eller med lange, bladformede utvekster, gjerne noe flate. De er festet tett sammen på pannen like ved fasettøynene.

Larvene er avlange og flate, som oftest harde (kraftige sklerotiserte). Hos én gruppe er hunnene larvelignende (larviforme hunner) hele livet, disse har korte, to-leddete antenner.

Levevis 
De voksne billene er dagaktive og treffes gjerne på blomster, der de spiser nektar og pollen. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

Mimikrykomplekser 
Rødvingene inneholder en rekke usmakelige og giftige stoffer og blir derfor unngått av rovdyr. De sterke fargene, med røde dekkvinger som gjerne har en svart spiss, er signaler om dette (aposematisme). En rekke andre insekter ligner på rødvingenes farger, i noen tilfeller er likheten så stor at de er vanskelige å skille fra ekte rødvinger. Dette kalles et mimikry-kompleks.

Komplekset av arter som etterligner rødvinger i varme strøk er meget omfattende, det blir antatt å være det nest mest omfattende av slike komplekser etter komplekset av arter som etterligner gule og svarte stikkveps. I Norge er rødvingene sjeldne og vi har derfor få eller ingen arter som etterligner dem, men kardinalbille-arten Schizotus pectinicornis kan være et eksempel. I tropene kjenner man rødvinge-etterligninger i billefamiliene praktbiller (Buprestidae), smellere (Elateridae), trebukker (Cerambycidae), maurbiller (Cleridae), plasterbiller (Meloidae), bløtbukker (Oedemeridae), kardinalbiller (Pyrochroidae), bløtvinger (Cantharidae), bladbiller (Chrysomelidae) og snutebille-familien Belidae. I andre insektordener finner man rødvinge-etterlignere som er tovinger (Diptera), vepser (Hymenoptera) og sommerfugler (Lepidoptera, særlig familien bjørnespinnere (Arctiidae)).

Noen av etterligningene er selv usmakelige eller giftige (blant annet bløtvinger, plasterbiller og bjørnespinnere). Dette kalles Müllersk mimikry, i dette tilfellet forsterker etterligningene beskyttelsesverdien av fargen, fordi et rovdyr som angrep en etterligning også ville lære at fargen henger sammen med usmakelighet. I andre tilfelle er etterlignerne ikke giftige, men "snylter" på rødvingenes vernefarger. Dette kalles Batesisk mimikry.

Trilobitt-larver 
I underfamilien Dulticolinae, som lever i regnskoger i Sørøst-Asia (de er blant annet vanlige i Kinabalu nasjonalpark på Borneo), beholder hunnene sitt larve-utseende hele livet, såkalte larviforme hunner. Disse vokser seg betydelig større enn "normale" rødvinger og kan bli opptil 8 cm lange. Både larvene og de voksne hunnene har en svak likhet med de utdødde trilobittene, og navnet "trilobittlarver" brukes derfor både om larver og voksne hunner i denne gruppen. De er langstrakte og noe flate. Det lille hodet er fullstendig skjult under den fremste ryggplaten (pronotum). De tre brystsegmentene (thorax) bærer store, brede, mer eller mindre trekantede ryggplater. Bakkroppsleddene (abdomen) er korte og brede, harde, og hvert ledd bærer en pigg på siden. Disse interessante insektene nevnes som en turistattraksjon ved økoturisme til Borneos regnskoger.

Systematisk oversikt med noen arter 
Inndelingen følger 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien rødvinger (maskebiller), Lycidae
 Underfamilien Ateliinae Kleine, 1928
 slekten Atelius Waterhouse, 1878
 slekten Dilophotes Waterhouse, 1879
 slekten Paratelius Kazantsev, 1992
 slekten Mesolycus Gorham, 1883
 slekten Scarelus Waterhouse, 1878
 Underfamilien Dexorinae Bocak & Bocakova, 1989 - kan også plasseres som en stamme innen Leptolycinae
 slekten Dexoris Waterhouse, 1878
 slekten Elgodexoris Bocak & Bocakova, 1987
 Slekten Eulycus Kazantsev, 2018
 slekten Lampyrolycus Burgeon, 1937
 slekten Lolodorfus Bocakova, 2014
 slekten Mimolibnetis Pic, 1936
 Underfamilien Dictyopterinae Houlbert, 1922
 Stammen Dictyopterini
 Understammen Dictyopterina
 slekten Benibotarus Kono, 1932
 slekten Chinotaphes Bocákova & Bocák, 1999
 slekten Dictyoptera Latreille, 1829(synonym: Dictyopterus)
 Dictyoptera aurora (Herbst, 1784)
 slekten Greenarus Kazantsev, 1995
 slekten Helcophorus Fairmaire, 1891
 slekten Kolibaceum Winkler, 1987
 slekten Parataphes Kleine, 1925
 slekten Propyropterus Nakane, 1968
 slekten Punicealis Kazantsev, 1990
 slekten Pyropterus Mulsant, 1838
 Pyropterus nigroruber (Degeer, 1774) (synonymer: Dictyoptera affinis; Dictyoptera nigrorubra)
 slekten Pyrotes Kazantsev, 2004
 slekten Taphomimus Kazantsev, 1996
 Understammen Flagraxina Kazantsev, 2004
 slekten Flagrax Kazantsev, 1994
 slekten Phaneros Kazantsev, 1992
 slekten Staepteron Kazantsev, 1992
 stammen Lycoprogenthini Bocák & Bocákova, 2008
 slekten Lycoprogentes Pic, 1915
 stammen Macrolycinellini Kazantsev, 2012
 slekten Macrolycinella Pic, 1922
 stammen Proterotaphini Kazantsev, 2012
 slekten Proterotaphes Kazantsev, 2006
 stammen Taphini Bocák & Bocákova, 1990
 slekten Coloberos Bourgeois, 1885
 slekten Pseudosynchonnus Pic, 1922
 slekten Taphes Waterhouse, 1878
 Underfamilien nettrødvinger, (Erotinae LeConte, 1881)
 stammen Erotini LeConte, 1881
 understammen Erotina LeConte, 1881
 Slekten Adoceta Bourgeois, 1882
 slekten Eropterus Green, 1951
 slekten Eros Newman, 1838
 slekten Erotides Waterhouse, 1879
 slekten Konoplatycis Nakane, 1970
 slekten Platycides Kazantsev, 2012
 slekten Platycis Thomson, 1864
 Platycis cosnardi (Chevrolat 1839) (synonym: Dictyopterus cosnardi)
 Platycis minutus (Fabricius 1787) (synonym: Platycis minuta; Dictyopterus minutus)
 slekten Proterotaphes Kazantsev, 2006
 slekten Pyrotes Kazantsev, 2004
 understammen Pseudaplatopterina Kazantsev, 2012
 slekten †Pseudaplatopterus Kleine, 1940
 stammen Lopherotini Kazantsev, 2012
 slekten Aplatopterus Reitter, 1911
 slekten Eulopheros Kazantsev, 1995
 slekten Lopheros Leconte, 1881
 Lopheros rubens (Gyllenhal, 1817) (synonym: Dictyoptera rubens)
 slekten †Protolopheros Kazantsev, 2013 (fossil)
 Underfamilien Leptolycinae Leng & Mutchler, 1922
 stammen Duliticolini Mjöberg, 1925
 slekten Atamania Kazantsev, 2004
 slekten Autaphes Kazantsev, 2004
 slekten Trilobitt-larver, Duliticola Mjöberg, 1925
 slekten Microeron Kazantsev, 2004
 slekten Miniduliticola Kazantsev, 2003
 slekten Platerodrilus Pic, 1921
 slekten Sinodulia Kazantsev, 2003
 stammen Leptolycini Leng & Mutchler, 1922
 slekten Alyculus Kazantsev, 1999
 slekten Andepteron Kazantsev, 2017
 slekten Aplopteron Kazantsev, 2017
 slekten Ceratolycus Kazantsev, 2017
 slekten Ceratoprion Gorham, 1884
 slekten Cessator Kazantsev, 2009
 slekten Dominopteron Kazantsev, 2013
 slekten Electropteron Kazantsev, 2012 
 slekten †Falsoceratoprion Ferreira & Tettamanzi, 2022 (fossil)
 slekten Flabellocaenia Pic, 1929
 slekten Leptolycus Leng & Mutchler, 1922
 slekten Lyropaeus Waterhouse, 1878
 slekten Nanolycus Kazantsev, 2013
 slekten Neolyrium Kazantsev, 2005
 slekten Petrovia Kazantsev, 2017
 slekten Prioceraton Kazantsev, 2013
 slekten Pseudacroleptus Pic, 1911
 slekten Tishechkinia Kazantsev, 2013
 Underfamilien Libnetinae Bocák & Bocákova, 1990
 slekten Libnetis Kleine, 1930
 slekten Libnetisia Pic, 1921
 slekten Prolibnetis Bocákova, 2004
 Underfamilien Lycinae  Laporte de Castelnau, 1836 – dekkvingene gjerne brede, utvidet bak
 stammen snuterødvinger, Calochromini Lacordaire, 1857
 slekten Calochromus Guérin Méneville, 1833
 slekten Caloptognatha Green, 1954
 slekten Dumbrellia Lea, 1909
 slekten Lucaina Dugés, 1878
 slekten Lygistopterus Dejean, 1833
 Lygistopterus sanguineus (Linnaeus, 1758)
 slekten Macrolygistopterus Pic, 1929
 slekten Micronychus Motschulsky, 1861
 slekten Parantis Motyka, Masek & Bocák, 2017
 stammen Calopterini Green, 1949
 slekten Acroleptus Bourgeois, 1886
 slekten Brasilycus do Nascimento & Bocáková, 2010
 slekten Caenia Newman, 1838
 slekten Calopteron Laporte, 1838
 Calopteron brasiliense  Laporte de Castelnau, 1840
 Calopteron reticulatum (Fabricius, 1775) 
 Calopteron terminale (Say, 1823)
 slekten Cartagonum Pic, 1922
 slekten Ceratopriomorphus Pic, 1922
 slekten Cyrtopteron Bourgeois, 1905
 slekten Emplectus Erichson, 1847 - kan også plasseres i Eurrhacini
 slekten Idiopteron Bourgeois, 1905
 slekten Leptoceletes Green, 1952
 slekten Mesopteron Bourgeois, 1905
 slekten Metapteron Bourgeois, 1905
 slekten Xenolycus Ferreira & Silveira, 2020
 stammen Conderini Bocák & Bocákova, 1990
 slekten Conderis Waterhouse, 1879
 slekten Xylobanellus Kleine, 1930
 stammen Dihammatini Bocák & Bocákova, 2008
 slekten Dihammatus Waterhouse, 1879
 stammen Eurrhacini Bocákova, 2005
 slekten Eurrhacus Waterhouse, 1879
 slekten Falsocaenia Pic, 1922
 slekten Haplobothris Bourgeois, 1879
 slekten Lycomorphon Pic, 1922
 slekten Neolinoptes Nascimento & Bocákova, 2017
 stammen Lycini Laporte de Castelnau, 1836
 slekten Acantholycus Bourgeois, 1883
 slekten Lipernes Waterhouse, 1879
 slekten Lyconotus Green, 1949
 slekten Lycostomus Motschulsky, 1861
 slekten Lycus Fabricius, 1787
 Lycus latissimus (Linnaeus)
 stammen Lyponiini Bocák & Bocákova, 1990
 slekten Lyponia Waterhouse, 1878
 slekten Ponyalis Fairmaire, 1900
 stammen Macrolycini Kleine, 1929
 slekten Calcaeron Kazantsev, 2004
 slekten Cerceros Kraatz, 1879
 slekten Macrolycus Waterhouse, 1878
 stammen Melanerotini Kazantsev, 2010
 slekten Melaneros Fairmaire, 1879
 slekten Polyneros Kazantsev, 2009
 stammen Metriorrhynchini Kleine, 1926
 slekten Achras Waterhouse, 1879
 slekten Broxylus Waterhouse, 1879
 slekten Cautires Waterhouse, 1879
 slekten Cladophorus Guérin-Méneville, 1830
 slekten Diatrichalus Kleine, 1926
 slekten Eniclases Waterhouse, 1879
 slekten Enylus Waterhouse, 1879
 slekten Flabellotrichalus Pic, 1921
 slekten Hemiconderis Kleine, 1926
 slekten Leptotrichalus Kleine, 1925
 slekten Metanoeus Waterhouse, 1879
 slekten Metriorrhynchoides Kleine, 1926
 slekten Metriorrhynchus Gemminger & Harold, 1869
 Metriorrhynchus rhipidius (Moore & Brown, 1981)
 slekten Microtrichalus Pic, 1921
 slekten Ochinoeus Kubecek, 2015
 slekten Porrostoma Laporte de Castelnau, 1838
 slekten Procautires Kleine, 1925
 slekten Protaphes Kleine, 1926
 slekten Stadenus Waterhouse, 1879
 slekten Sulabanus Dvorák & Bocák, 2007
 slekten Synchonnus Waterhouse, 1879
 slekten Trichalus Waterhouse, 1877
 slekten Wakarumbia Bocák, 1999
 slekten Xylobanellus Kleine, 1930
 Xylobanellus erythropterus Baudi di Selve, 1871
 slekten Xylobanus Waterhouse, 1879
 stammen Platerodini Kleine, 1929
 slekten Cavoplateros Pic, 1913
 slekten Euplateros kazantsev, 2011
 slekten Falsocalleros Pic, 1933
 slekten Falsotrichalus Pic, 1921
 slekten Paraplateros Zaragoza, 1999
 slekten Plateros Bourgeois, 1879
 slekten Teroplas Gorham, 1884
 stammen Thonalmini Kleine, 1933
 slekten Thonalmus Bourgeois, 1884

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 6-7. 344 sider. ISBN 8712166936
 Silfverberg, H. 1992. Enumeration Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Lycidae - nettside med god omtale og bilder 
 Dictyoptera aurora
 Lygistopterus sanguineus
 Lycus carmelitus 
 Porrostoma apterus (kortvinget art)
 «Trilobittlarve», Dulticola hoyseni
 Lycidae
 Calopteron discrepans UF / IFAS

 
Biller formelt beskrevet i 1836
Dyr formelt beskrevet av Francis de Laporte de Castelnau